Kuivashampoot imevät ylimääräistä talia hiuspohjasta ja hiuksista jättäen hiukset puhtaan ja mattaisen näköisiksi. Ne antavat kampauksille hieman pitoa sekä auttavat pidentämään hiusten pesuväliä, mikä voi auttaa ehkäisemään myös hiusvärin haalistumista. Mutta vaikka kuivashampoo tekeekin hiuksista puhtaan näköiset, ei se korvaa tavallisella shampoolla pesua kokonaan. Hiukset kannattaa pestä shampoolla 2-3 kertaa viikossa.